
      (protokols Nr.__; __.p.)

Par Gulbenes novada pašvaldības 2026.gada 27.augusta iekšējā normatīvā akta Nr. GND/IEK/2026/__ “Gulbenes novada kiberdrošības politika” izdošanu
Gulbenes novada pašvaldības dome izskata iesniegtā iekšējā normatīvā akta “Gulbenes novada pašvaldības kiberdrošības politika” projektu. Ministru kabineta 2025. gada 25. jūnija noteikumu Nr. 397 “Minimālās kiberdrošības prasības”, kas noteic minimālās kiberdrošības prasības būtisko pakalpojumu sniedzējiem, 21. punkts noteic, ka viens no dokumentiem, kas veido kiberdrošības pārvaldības dokumentu kopumu ir kiberdrošības politika, savukārt šo noteikumu 28. un 29. punkts noteic, ka subjekts (konkrētajā gadījumā – Gulbenes novada pašvaldība) izstrādā, uztur un regulāri, bet ne retāk kā reizi trijos gados pārskata un nepieciešamības gadījumā aktualizē kiberdrošības politiku, kurā iekļauj vispārīgu informāciju par subjektu, tā darbības jomu, sniegtajiem pakalpojumiem un procesiem, kurus var ietekmēt kiberapdraudējums; subjekta kiberdrošības pārvaldības mērķus, principus un vispārīgas pamatnostādnes; informāciju par subjekta kiberdrošības pārvaldības struktūru, atbildīgo personu un struktūrvienību funkcijām un pienākumiem kiberdrošības jomā, sadarbību ar citiem subjektiem un institūcijām; informāciju par nozīmīgākajiem kiberapdraudējumu veidiem, kuriem ir pakļauti subjekta īpašumā un valdījumā esošie IKT resursi un informācijas sistēmas; informāciju par Nacionālās kiberdrošības likuma, šo noteikumu un citu subjektam saistošo normatīvo aktu, standartu un sertifikācijas shēmu prasībām kiberdrošības jomā, kuras attiecas uz subjekta īpašumā un valdījumā esošajiem IKT resursiem un informācijas sistēmām.

Ņemot vērā augstāk minēto un pamatojoties uz Pašvaldību likuma 10.panta 21.punktu, 50. panta pirmo daļu, Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 21., 28. un 29. punktu, kā arī ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
IZDOT Gulbenes novada pašvaldības 2026.gada 27.augusta iekšējo normatīvo aktu Nr. GND/IEK/2026/__ “Gulbenes novada pašvaldības kiberdrošības politika” (pielikumā).

